
Parlamentul României
Camera Deputaţilor


	COMISIA PENTRU MUNCĂ ŞI PROTECŢIE SOCIALĂ



	Bucureşti,
	22 mai 2017

	Nr.
	4c-7/546





R A P O R T
asupra proiectului de Lege pentru modificarea alin.(5) al art.65 din Legea nr.263/2010 privind sistemul unitar de pensii publice


În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 188/2017 din 8 mai 2017, cu dezbaterea pe fond, în procedură obişnuită, a proiectului de Lege pentru modificarea alin.(5) al art.65 din Legea nr.263/2010 privind sistemul unitar de pensii publice.

Proiectul de Lege are ca obiect de reglementare completarea alin.(5) al art.65 din Legea nr.263/2010, în sensul ca şi persoanele care locuiesc în localitatea Slatina să beneficieze de reducerea vârstei standard de pensionare cu 2 ani, fără penalizarea prevăzută la alin.(4).

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.78/15.02.2017)
· avizul negativ Consiliului Economic şi Social (nr.737/14.02.2017)
· avizul favorabil al Comisiei pentru sănătate şi familie (nr.4c-8/250/16.05.2017)
· avizul negativ al Comisiei pentru drepturile omului, culte şi problemele minorităţilor naţionale 
(nr.4c-5/231/17.05.2017)
· punctul de vedere, negativ, al Guvernului (nr.459/11.04.2017).

La dezbaterile care au avut loc în şedinţa comisiei din 16 mai 2017 au participat, în conformitate cu prevederile art.55 din Regulamentul Camerei Deputaţilor, republicat:
· d-l Adrian Marius Rîndunică – Secretar de Stat, Ministerul Muncii şi Justiţiei Sociale
· d-na Georgeta Jugănaru – director, Ministerul Muncii şi Justiţiei Sociale 
· d-l deputat Gigel Sorinel Ştirbu – în calitate de iniţiator al proiectului de lege. 

La lucrările comisiei şi-au înregistrat prezenţa 19 deputaţi, din totalul de 21  membri ai comisiei.
Raportul comisiei a fost adoptat cu majoritate de voturi (2 abţineri).

Proiectul de Lege a fost adoptat de Senat în şedinţa din 2 mai 2017.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 


			PREŞEDINTE,						SECRETAR,
			Adrian Solomon						Csép Éva Andrea 
											


Întocmit,
[bookmark: OLE_LINK1][bookmark: OLE_LINK2]Consilier parlamentar Elena Anghel














ANEXA


AMENDAMENTE ADMISE


În urma dezbaterilor, Comisia propune adoptarea propunerii legislative cu următoarele amendamente:


	Nr. crt.
	Text 
act normativ de bază
	Text adoptat de Senat
	Text propus de Comisie
(autor amendament)
	Motivare

	1. 
	
__
	
Titlul legii

Lege pentru modificarea alin.(5) al art.65 din Legea nr.263/2010 privind sistemul unitar de pensii publice

	
Nemodificat
	

	2. 
	
__
	
Articol unic. - Alineatul (5) al articolului 65 din Legea nr.263/2010 privind sistemul unitar de pensii publice, publicată în Monitorul Oficial al României, Partea I, nr.852 din 20 decembrie 2010, cu modificările şi completările ulterioare, se modifică şi va avea următorul cuprins:



	
Nemodificat
	

	3. 
	[bookmark: do|caIV|si3|ar65|al5]
Art.65 alin.(5)

(5) Persoanele care au locuit cel puţin 30 de ani în zonele afectate de poluarea remanentă datorită extracţiei şi prelucrării minereurilor neferoase cu conţinut de cupru, plumb, sulf, cadmiu, arseniu, zinc, mangan, fluor, clor, respectiv Baia Mare, Copşa Mică, Zlatna şi Târgu Mureş, pe o rază de 8 km în jurul acestor localităţi, beneficiază de reducerea vârstei standard de pensionare cu 2 ani fără penalizarea prevăzută la alin. (4).

	


“(5) Persoanele care au locuit cel puţin 30 de ani în zonele afectate de poluarea remanentă datorită extracţiei şi prelucrării minereurilor neferoase cu conţinut de cupru, plumb, sulf, cadmiu, arseniu, zinc, mangan, fluor, clor, a pulberilor metalice şi/sau de cocs metalurgic, precum şi a emisiilor de amoniac şi derivate, respectiv Baia Mare, Copşa Mică, Zlatna, Slatina şi Tîrgu Mureş, pe o rază de 8 km în jurul acestor localităţi, beneficiază de reducerea vârstei standard de pensionare cu 2 ani fără penalizarea prevăzută la alin.(4).”

	


“(5) Persoanele care au locuit cel puţin 30 de ani în zonele afectate de poluarea remanentă datorită extracţiei şi prelucrării minereurilor neferoase cu conţinut de cupru, plumb, sulf, cadmiu, arseniu, zinc, mangan, fluor, clor, a pulberilor metalice şi/sau de cocs metalurgic, precum şi a emisiilor de amoniac şi derivate, respectiv Baia Mare, Copşa Mică, Zlatna, Târgu Mureş, Slatina, Turnu Măgurele şi Râmnicu Vâlcea pe o rază de 8 km în jurul acestor localităţi, beneficiază de reducerea vârstei standard de pensionare cu 2 ani fără penalizarea prevăzută la alin.(4).”

Autori: deputaţi Violeta Răduţ şi Eugen Neaţă

	


Pentru a beneficia de prevederile prezentei legi si persoanele aflate în situaţii similare

